Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Täna on alates kl 7:15 valitsenud pinev paus
ning esimene osa Iisraeli pantvangidest, sh 13 naist ja last,
saabus Iisraeli pärast 49 päeva palestiina vangipõlves.
Iisraeli Kaitsevägi kinnitas kavatsust käivitada 2. etapp
sõjas Hamasi vastu Gazas 4-päevase pausi lõppedes.
Iisraeli peaminister Benjamin Netanyahu hoiatas Lääne liidreid,
et kui Iisrael ei võida sõda Iraani-juhitud telje vastu,
on Euroopa järgmine.
Iisrael on järginud USA taotletud ja Katari vahendatud kokkulepet,
peatades sõjalise edasitungi terrorist vaevatud Gaza sektoris.
Kokkuleppe üksikasju valgustades rõhutas Katari välisministri esindaja,
et järgmise nelja päeva jooksul vabastatakse iga päev jaokaupa
50-70 naist ja last, kelle Hamas 7. oktoobri veresauna käigus röövis.
Lõpetasime äsja kogu suhtluse kõikide pooltega,
et kinnitada nende tsivilistide nimekirjad,
kes vabastatakse kummagi poole kokkuleppe alusel.
Nimekirjad on edastatud kummalegi poolele.
Ja lõpuks, äsjane uudis:
nimekiri on edastatud Iisraeli luureteenistusele Mossad,
et hõlbustada leppe elluviimist.
Pausi algus on kl 7:00 reedel, 24. novembril, ja see kestab muidugi,
nagu kokku lepitud, neli päeva.
Ja esimene osa tsiviliste vabastatakse Gazast umbes kl 16:00 samal päeval.
Neid on kolmteist, kõik (on) naised ja lapsed,
ja ühest perekonnast pantvangid pannakse kokku samasse hulka.
Ilmselt (vabaneb) tsiviliste iga päev,
kuni 50 nelja päevaga, nagu kokku lepitud.
Iisraeli Kaitsevägi lõpetas kõik ettevalmistused
Iisraeli pantvangide esimese osa vastuvõtmiseks.
Ühes me kõikide edusammudega sel teel
hakkab täna paistma valgus tunneli lõpus.
Meil on suur eesõigus olla sel olulisel hetkel kohal.
Oleme selles kõik ühiselt.
Iisraeli Kaitsevägi alustas relvarahu täna kl 7:00.
Ja ehkki islamistlik Hamas ja selle terroripartnerid Gazas
rikkusid relvarahu vaid 15 min. pärast kokkulepitud pausi,
tulistades hulga rakette Iisraeli asulate suunas,
on sestpeale kõik relvad vaikinud.
Täna veidi pärast kl 16:30
vabastati 13 naist ja last 49-päevase Hamasi vangipõlve järel.
On oluline teada, et lähipäevil hoitakse küll pinevat pausi,
ent pärast kokkuleppe kehtivuse lõppu
käivitab Iisrael taas jõuliselt oma sõjalise võimekuse
järelejätmatu otsustavusega saavutada oma sõjasihid.
Kontroll Põhja-Gaza üle on esimene samm pikas sõjas.
Valmistume järgnevaiks sammudeks.
Vaatame ettepoole, lähipäevil keskendume kavandamisele
ja sõja järgmiste etappide teostamisele.
Kui paus sõdimises hakkab kehtima, asuvad me sõdurid relvarahujoonele
Gaza sektoris, tahan rõhutada - Gaza sektoris -,
ja nad liiguvad ka neis piirides, milles kokku lepiti.
On oluline märkida,
et ehkki üle ilma levitatakse jutupunkte Iisraeli vastu,
on rahvusvaheline toetus Iisraeli sõjasihtidele jäänud kindlaks.
Ainuüksi viimase ööpäevaga väisasid Iisraeli
välisministrid Ühendkuningriigist, Portugalist ja Sloveeniast
ja väljendasid Jeruusalemmas Iisraeli juhtidele oma riikide kindlat toetust.
Samuti tegid visiidi Iisraeli Belgia ja Hispaania peaministrid,
mille käigus peaminister Benjamin Netanyahu
kasutas võimalust valgustada käimasoleva sõja peapõhjust.
Meil on veider vaenlane, eriti julm ja ebainimlik.
Ta ihkab genotsiidi!
Ta ei võitle selle või tolle maa-ala pärast,
vaid et hävitada juudiriik mistahes piirides.
Ta ütleb selle välja.
Tema põhikiri ütleb, et kui näed juuti põõsa taga peidus,
siis tapa juut! Tapa kõik juudid!
Tema eesmärk ei piirdu Iisraeli hävitamisega.
Ta on osa terroriteljest: Iraan, Hezbollah, Hamas, hutid.
Ta nõuab surma Ameerikale - Suurele Saatanale.
Iisrael on Väike Saatan.
Loodan, et ma kedagi teist ei solva - teie olete Keskmine Saatan.
Ta vihkab meie vaba tsivilisatsiooni. Ta tahab selle maha matta.
Tal on hullumeelne ideoloogia.
21. sajandil, pärast valgustusaega,
teadusrevolutsiooni, inimõiguste ja demokraatia edukäiku,
on see puhas hullumeelsus.
Netanyahu hoiatas Hispaania ja Belgia juhtide juuresolekul veel
kõlbelise võrdusmärgi tõmbamise eest
Iisraeli ja islamistlike ühiskondade vahele.
Ma ei omista sellele moraalset relativismi,
mille kohaselt neil on lihtsalt selline ühiskond.
Nad võivadki teha neid jubedusi naistele, inimestele üldse,
see on ju nende väärtussüsteem,
See pole väärtussüsteem, selle vastu tuleb võidelda!
Ja üks, mida oleme avastanud 21. sajandil, on see,
et meie eeldus, et võime elada tsiviliseeritult oma arenenud riikides,
pürgides rahu, jõukuse ja progressi poole,
et võime lihtsalt võtta vabalt, sest barbarid ei naase - aga nad naasevad
mitmele poole, ja kui me ei taha sõdida barbaritega, siis nad võidavad.
Iisraeli peaminister rõhutas veel
demokraatiate kohustust võidelda jõudude vastu,
mis püüavad hävitada kõik mitteislamistlikud tsivilisatsioonid.
Mida peab siis tegema demokraatia, mis hoolib inimesest, sõjaseadustest?
Kas sõjaseadustes on taolistele kurjategijatele tehtud erand?
Ja vastus on: ei ole!
Neis öeldakse, et rünnake terroriste nagu oskate.
Tehke võimalikult vähe kahju tsivilistidele.
Aga kui meie, demokraatiad,
aktsepteerime - ütleme, et me ei tohi mingil juhul sisse minna,
sest tsivilistid saavad paraku surma,
siis kaotame juba enne algust. Kaotad sina ja sina!
Hispaania kaotab, Belgia kaotab, sest see levib.
Küll te näete, üsna pea!
Sest terroritelg ei kavatse peatuda!
Kui ta saab võidu siin, siis tahab ta kukutada Lähis-Ida,
ja seejärel läheb Euroopasse, ja siis mujale.
Kui arvate, et liialdan, siis sugugi mitte.
Siin otsustatakse praegu ajaloo telg.
Veel toonitas Netanyahu, et Iisrael püüab igati
kaitsta elanikke Gaza sektoris -
kaugelt üle oma kohustuste rahvusvahelise õiguse kohaselt -
ja et Lääs peab ärkama ja astuma vastu, sest muidu on hilja.
Ütlen rõõmuga, et tsiviilohvrite arv väheneb,
mis ongi meie eesmärk. Meie eesmärk on null ohvrit!
Ja see on peamiselt tänu maapealsele tegevusele.
Maapealne tegevus on viinud selleni, et meie hoiatusi kuulevad tsivilistid,
kes lähevad lõunasse.
Kui nad lähevad lõunasse, anname neile humanitaarabi.
Praegu sõidab sisse ca 150 veokit,
mis tõuseb tõenäoliselt 200ni ja isegi üle selle: toidu, ravimite, veega.
Ma pole veel näinud - aga sooviksin - et ÜRO ja rahvusvahelised asutused
püüaksid ehitada sinna varjualuseid.
Talv on tulekul, ja miks ei peaks ehitatama kümneid tuhandeid telke
turvatsoonis, turvatsooni lähedal.
Sest ÜRO ei lähe turvatsooni, mis mu meelest on šokeeriv.
Ütlesin: hästi, teeme teile palju väikseid tsoone.
Ja nad ehitavad väikseid turvatsoone, et elanikkond ei saaks kahju.
Iisrael teeb kõik, mis ta võimuses, et elanikkond ei saaks kahju,
Hamas teeb kõik, mis ta võimuses, et elanikkond saaks kahju.
See on fakt!
Ja Iisraelilt ei saa nõuda normi, mida teistelt ei nõuta.
Peame võitlema terroristidega.
Järgime täielikult rahvusvahelist õigust.
Arvan, et paljuski loome teistsuguse normi.
Püüame minimeerida tsiviilohvreid, aga Hamas püüab neid maksimeerida.
Ja soovitan tungivalt teha selles vahet,
mitte üksnes seepärast, et nii on kohus ja õige,
vaid et teie ühiskonnad ise on noatera peal.
Teie olete järgmised! See on võitlus tsivilisatsiooni eest.
Selle peab võitma! Võidame selle, kuna meil pole valikut!
Kui ei võida, pole meil tulevikku.
Hamas on juba öelnud: Teeme seda ikka ja jälle.
Seega peame nad välja juurima!
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui meie päevauudised on teile õnnistuseks
ja te soovite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud puhkepäevi!
Kui Jumal lubab, näeme jälle meie tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik